VNG จัดงานประชุมสามัญผู้ถือหุ้นประจำปี 2563
VNG จัดงานประชุมสามัญผู้ถือหุ้นประจำปี 2563 ณ โรงแรมมิราเคิล แกรนด์ ถนนวิภาวดีรังสิต เมื่อเร็ว ๆ นี้
24 มิ.ย. 2563

นายวรรธนะ เจริญนวรัตน์ กรรมการผู้จัดการ บริษัท วนชัย กรุ๊ป จำกัด (มหาชน) หรือ VNG ถ่ายภาพร่วมกับคณะกรรมการบริษัท ในงานประชุมสามัญผู้ถือหุ้นประจำปี 2563 โดยที่ประชุมมีมติอนุมัติเพิ่มทุน 223.85 ล้านหุ้น จัดสรรให้กับผู้ถือหุ้นเดิม( RO) ในอัตรา 7 หุ้นเดิมต่อ 1 หุ้นสามัญเพิ่มทุนในราคาหุ้นละ 3.75 บาท ด้านผู้บริหารมั่นใจการเพิ่มทุนครั้งนี้จะช่วยให้ฐานะการเงินแข็งแกร่ง และเพิ่มศักยภาพในการแข่งขันให้แก่บริษัท รวมทั้งเพิ่มสัดส่วนรายได้จากในประเทศเป็น 50% และต่างประเทศ 50%เพื่อกระจายแหล่งรายได้อย่างมั่นคง งานดังกล่าวจัดขึ้น ณ โรงแรมมิราเคิล แกรนด์ ถนนวิภาวดีรังสิต เมื่อเร็ว ๆ นี้